COSETTE-TA-WEB	Cadun d’eri sage de hèr quèir ar aute; ambdús s’agarren a çò de prumèr que trapen; un matarràs qu’ei un punt d’empàra; er angle d’un mur un punt de defensa; un regiment arrecule a viatges per manca d’un punt de refugi quinsevolh; eth penent d’ua planhèra, un terren movedís, un caminòu transversau, un bòsc, un barranc, poden arturar era planta d’aguest colós que se cride armada e empedir-li qu’arrecule.